Endel Paap

Endel Paap (sündinud 8. septembril 1938 Haigris Võru vallas Võrumaal) on eesti kaevur, ametiühingutegelane ja poliitik.

Ta õppis aastatel 1945–1952 Väimela 7-klassilises Koolis ja lõpetas aastal 1956 Väimela Zooveterinaartehnikumi veterinaarvelskri kvalifikatsiooniga.

Ta töötas aastatel 1956–1957 Vastseliina rajooni Vastseliina MTJ-is veterinaarvelskrina. Aastatel 1957–1960 teenis ta sundaega Nõukogude sõjaväes.

Aastatel 1960–1972 oli ta Kaevanduses nr. 2 koristustööline; seejärel oli ta Estonia kaevanduses läbindaja ja tööline. Aastast 1986 oli ta Eesti Põlevkivitootjate Ametiühingu esimees.

Ta on olnud Eesti NSV Ülemnõukogu liige (tööstuskomisjoni esimehe asetäitja). Aastatel 1974–1989 oli ta NLKP liige, ta oli aastatel 1981–1986 EKP Keskkomitee liige. Aastatel 1984–1989 oli ta XI NSV Liidu Ülemnõukogu liige.

Aastatel 1999–2003 oli ta IX Riigikogu liige (Valimisringkonnas nr. 6, Eestimaa Ühendatud Rahvapartei nimekirjas (olles Eesti Sotsiaaldemokraatliku Tööpartei liige)). 10. juulil 2001 astus ta Keskerakonda. Tema lahkumisega Ühendatud Rahvapartei fraktsioonist lõpetas fraktsioon tegevuse, sest liikmete arv langes alla minimaalse 5. EÜRP fraktsiooni esimees Viktor Andrejev nägi Paabi lahkumises Keskerakonna kättemaksu Riigikogu valimiste seaduse hääletamise eest, kus EÜRP fraktsioon ei hääletanud nii, nagu Keskerakond soovis.http://www.delfi.ee/news/paevauudised/eesti/riigikogu-eurp-fraktsioon-lakkas-olemast?id=3803858 Paap kandideeris aastal 2003 ka X Riigikogu liikmeks (Keskerakonna nimekirjas), kuid ta ei osutunud valituks.

Endel Paap on olnud Jõhvi vallavolikogu liige, Keskerakonna fraktsiooni esimees.http://www.johvi.ee/?q=node/1316

Juulis 2018 astus ta Keskerakonnast välja.Staažikas keskerakondlane protestis kõrgete palkade vastu parteist lahkumisega. ERR, 31. juuli 2018

 Tunnustus 
1974 Tööpunalipu orden 
1979 Sotsialistliku töö kangelanehttp://www.warheroes.ru/hero/hero.asp?Hero_id=20281
2013 Jõhvi valla aukodanik

 Viited 

Välislingid
Eesti NSV Ülemnõukogu X koosseis. Biograafiline lühiteatmik = Верховный Совет Эстонской ССР, десятый созыв. Краткий биографический справочник. Tallinn: Eesti Raamat 1981. Lk 164 (kaader 166)

Kategooria:Eesti NSV X Ülemnõukogu liikmed
Kategooria:EKP Keskkomitee liikmed
Kategooria:NSV Liidu Ülemnõukogu saadikud
Kategooria:NSV Liidu Ülemnõukogu Rahvuste Nõukogu saadikud‎
Kategooria:IX Riigikogu liikmed
Kategooria:Konstitutsioonierakonna poliitikud
Kategooria:Eesti Keskerakonna poliitikud
Kategooria:Eesti ametiühingutegelased
Kategooria:Sotsialistliku töö kangelased Eesti NSV-s
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Sündinud 1938